Pagėgių geležinkelio stotis

Pagėgių geležinkelio stotis – krovininė geležinkelio stotis vakarų Lietuvoje, Pagėgiuose, Geležinkelio g. 7, miesto pietinėje dalyje.Pagėgių geležinkelio stotis. Visalietuva.lt (tikrinta 2023-07-20). Nedidelis geležinkelio mazgas, čia keliai veda Klaipėdos, Radviliškio, Karaliaučiaus (Rusija) kryptimis, tačiau keleiviniai traukiniai nekursuoja.

Stoties pastatas asimetriškas, su dviem skirtingais flygeliais. Pagrindinė dalis – dviaukštė, su Pagėgių krašto ir Mažosios Lietuvos regiono architektūrinei ornamentikai būdingu ertikiu. Ant rūmų pastato pakabinta atmintinė lenta Felikso Vaitkaus apsilankymui po transatlatinio skrydžio. Išlikęs siaurojo geležinkelio stotelės pastatas Geležinkelio g. 5, stoties prekių sandėliai (Geležinkelio g. 11, 11a, 13), vienas jų su rūsiu. Skvere į rytus nuo stoties rūmų pastatytas paminklas 1919–1920 m. Pagėgių krašto savanoriams (atidengtas 2018 m.), auga istorinis ąžuolas (pasodintas 1924 m. Vilniui vaduoti sąjungos Pagėgių skyriaus iniciatyva, dar vadinamas Vilniaus ąžuolu).Informacinė lenta stoties prieigose, 2025-09-24.

 Istorija 

1866–1875 m. pro Pagėgius buvo nutiestas Klaipėdos–Tilžės geležinkelis, 1875 m. atidaryta Pagėgių geležinkelio stotis. XIX a. pabaigoje pastatyti keleivių rūmai,Pagėgių geležinkelio stotis. Pagegiusvb.lt (tikrinta 2023-07-20). kurių architektūra parinkta pagal tipinį vokišką stoties projektą.

1902 m. nutiestas siaurasis geležinkelis iki Smalininkų, tad Pagėgiai tapo geležinkelio mazgu. 1904 m. nutiesta Klaipėdos–Tilžės geležinkelio atšaka – Pagėgių–Lauksargių geležinkelis. I pasaulinio karo metais nutiestas Lauksargių–Šilėnų geležinkelis, sujungęs Pagėgius su Didžiąja Lietuva.

1923 m. Lietuvai užėmus Klaipėdos kraštą, Pagėgių stotis atiteko Lietuvai, ji buvo praplėsta. Čia veikė Lietuvos geležinkelių policijos punktas. 1935 m. spalio 2 d. Pagėgių stotyje Martynas Jankus ir kiti krašto šviesuoliai iškilmingai pasitiko lakūną Feliksą Vaitkų, kuris rugsėjo 21–22 d. lėktuvu perskrido Atlantą ir atvyko į Lietuvą iš Karaliaučiaus. 1937 m. tarptautinis traukinys-ekspresas „Nord“ 143 km ruožą nuo Pagėgių iki Radviliškio nuvykdavo per 127 minutes. Nuo 1941 m. iš stoties buvo masiškai tremiami ir gyvuliniuose vagonuose į Sibiro gilumą vežami Lietuvos gyventojai.

Po II pasaulinio karo Pagėgių–Smalininkų siaurukas išardytas. 1991 m. stotyje įsikūrė Pagėgių geležinkelio postas (Tauragės teritorinė muitinė), kurios funkcija – atvykstančių į Lietuvos Respubliką ir išvykstančiųjų iš jos traukinių muitinis patikrinimas.Asta Andrulienė, Sonata Nognienė. Pagėgių geležinkelio stotis.  Krastogidas.lt (tikrinta 2023-07-20). XX a. pabaigoje suremontuotas stoties pastatas, 2004 m. rekonstruoti peronai. 2018 m. lapkričio 30 d. atidengtas paminklas Pagėgių krašto savanoriams, kovojusiems už Lietuvos nepriklausomybę.Pagėgių krašto savanoriams, 1919–1920 m. Nepriklausomybės kovų dalyviams skirtas atminimo ženklas. Krastogidas.lt (tikrinta 2025-11-26).

 Galerija 

 Šaltiniai 

Gelež
Kategorija:Pagėgių savivaldybės geležinkelio stotys